78. ΝΟΜΟΘΕΤ. ΔΙΑΤΑΓΜΑ υπ’ αριθ. 1187 της 24/28 Ιουν. 1972 (ΦΕΚ Α΄ 99) Περί παρατάσεως του χρόνου απασχολήσεως υπαλλήλων ιδιωτικού δικαίου του Ταμείου Εθνικής Οδοποιΐας. Άρθρ.1.-Προς κάλυψιν των συνεχιζομένων κατεπειγουσών εις προσωπικόν αναγκών του Ταμείου Εθνικής Οδοποιΐας δια την είσπραξιν και διαχείρισιν των ειδικών τελών κυκλοφορίας οχημάτων (διοδίων), η κατά την παρ. 2 του άρθρ. 2 του Ν.Δ. 393/1969 «περί τροποποιήσεως και συμπληρώσεως των Ν.Δ. 3905/1958 και Α.Ν. 113/1967» προθεσμία μέχρι της οποίας επιτρέπεται η παρ’ αυτού πρόσληψις προσωπικού επί συμβάσει ιδιωτικού δικαίου ως αύτη παρετάθη δια του άρθρου μόνου του Ν.Δ. 628/1970 και του άρθρου μόνου του Ν.Δ. 969/1971 παρατείνεται από της λήξεώς της και μέχρι της 31 Δεκ. 1972, μη εφαρμοζομένης της παρ. 3 του αυτού άρθρ. 2 του Ν.Δ. 393/1969. Άρθρ.2.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 